ĮSAKYMAS

DĖL K. B. 2017 M. GEGUŽĖS 2 D. PRAŠYMO

2017 m. birželio 1 d. Nr. 1V-551

Vilnius

Vadovaudamasis Lietuvos Respublikos elektroninių ryšių įstatymo (toliau - ERĮ) 36 straipsniu ir Vartojimo ginčų neteisminio sprendimo procedūros taisyklių, patvirtintų Lietuvos Respublikos teisingumo ministro 2015 m. gruodžio 30 d. įsakymu Nr. 1R - 382 'Dėl Vartojimo ginčų neteisminio sprendimo procedūros taisyklių patvirtinimo', (toliau - Vartojimo ginčų taisyklės) 40.3 papunkčiu, išnagrinėjęs vartotojo K. B. (duomenys neskelbtini) (toliau - vartotojas) 2017 m. gegužės 2 d. prašymą nagrinėti ginčą (toliau - prašymas) ir elektroninių ryšių paslaugų teikėjos UAB 'Init' (Laisvės al. 30A, 44502 Kaunas, įmonės kodas 132658751) (toliau - teikėja) 2017 m. gegužės 13 d. raštą (toliau - raštas ) ir kitą ginčo nagrinėjimo medžiagą : 1. N u s t a č i a u, kad vartotojas su teikėja 2012 m. liepos 26 d. sudarė 'Init' kabelinės televizijos paslaugų teikimo sutartį Nr. (duomenys neskelbtini) (toliau - sutartis Nr. 1), taip pat vartotojas ir teikėja pasirašė Kabelinės televizijos paslaugų užsakymą (toliau - užsakymas), kuriame numatyta, kad teikėja įsipareigojo teikti vartotojui 'Mažasis +' analoginės kabelinės televizijos paslaugas (toliau - paslaugos Nr. 1) už 3,62 Eur (12,50 Lt) mėnesinį mokestį. Užsakymo skiltyje 'Užsakomos paslaugos teikimo sąlygos' nustatytas 24 mėn. trumpiausias naudojimosi paslaugomis Nr. 1 laikotarpis. J okia nuolaida mėnesiniam mokesčiui taikoma nebuvo. Trumpiausias naudojimosi paslaugomis Nr. 1 laikotarpis pasibaigė 2014 m. liepos 26 d., sutartis Nr. 1 tapo neterminuota, vartotojas u ž paslaugas Nr. 1 ir toliau mokėjo po 3,62 Eur. 2014 m. gegužės 13 d. vartotojas su teikėja sudarė Interneto paslaugų teikimo sutartį Nr. (duomenys neskelbtini) (toliau - sutartis Nr. 2) dėl interneto prieigos paslaugų (toliau - paslaugos Nr. 2) teikimo. Ši sutartis buvo sudaryta minimaliam 24 mėn. terminui. Paslaugų Nr. 2 mėnesi nis mokestis - 8,69 Eur (30,00 Lt). Vadovaujantis sutarties Nr. 2 1 priedo 4.4 papunkčiu, nuo paslaugų Nr. 2 pajungimo dienos 24 mėn . buvo taikoma 3,47 Eur (12,00 Lt) nuolaida mėnesiniam mokesčiui, todėl vartotojas už suteiktas paslaugas Nr. 2 24 mėn. mokėjo po 5,21 Eur, t. y. iki 2016 m. gegužės 13 d. Vartotojas prašyme nurodo, kad 2016 m. rugpjūčio 24 d. pateikė prašymą teikėjai dėl paslaugų Nr. 1 ir paslaugų Nr. 2 nutraukimo nuo 2016 m. rugpjūčio 31 d. Pasak vartotojo, teikėja reikalauja padengti susidariusius nuostolius dėl teikėjos darbuotojų kaltės. Vartotojo teigimu, sąskaitos už suteiktas paslaugas Nr. 1 ir paslaugas Nr. 2 buvo apmokamos laiku ir pagal jose nurodytas sumas, tačiau nutraukus sutartį Nr. 1 ir sutartį Nr. 2, teikėja pareikalavo apmokėti atsiradusius nuostolius. Vartotojas su reikalav imu nesutinka. Vartotojo manymu, po pusmečio reikalauti atlyginti neaiškius nuostoli us yra neteisėta ir nepagrįsta . Lietuvos Respublikos ryšių reguliavimo tarnyba (toliau - Tarnyba) 2017 m. gegužės 4 d. raštu Nr. (37.10E) 1B-1191 kreipėsi į teikėją ir, vadovaudamasi Vartojimo ginčų taisyklių 12 punktu, prašė per 10 dienų nuo šio rašto gavimo dienos raštu pateikti Tarnybai išsamius paaiškinimus dėl prašyme išdėstytų aplinkybių ir juos pagrindžiančius įrodymus ir kitus ginčo nagrinėjimui reikšmingus dokumentus. Taip pat Tarnyba prašė informuoti vartotoją ir Tarnybą, jei būtų galimybė išspręsti iškilusį ginčą taikiai. Teikėja raštu informavo Tarnybą, kad besibaigiant sutarčiai Nr. 2, vartotojui buvo pasiūlyta sudaryti naują terminuotą 24 mėn. sutartį dėl paslaugų Nr. 2 teikimo, vėl suteikiant nuolaidą mėnesi niam mokesčiui. Anot teikėjos, vartotojui taip pat buvo paaiškinta, kad nesudarius naujos